《题侄耕莘野人》
明代·黄钥

太平天子有斯人，占断原头十亩春。币帛不劳三聘礼，烟霞高亩百年身。

黄鸡白酒过时岁，绿水青山作主宾。一榻清风饶午睡，也应无梦到枫宸。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。